بهزاد بیات فرد

بهزاد بیات فرد ایران آذربایجان چاغداش فارسجا و تورکجه یازان  زنجانلی شاعیر و یازیچی‌دیر.

 حیاتی 

۱۳۷۴-جو گونشلی ایلین آبان آیی‌نین ۱۹-جو گونو، زنجان شهرینده دونیایا گؤز آچمیشدیر،  ۵ نفر لیک عائیله‌نین بیرینجی اوشاغی اولوب، ۱۵ یاشیندان شعر یازماغی باشلاییر، ۱۳۸۹-ایلیندن زنگانین اشراق درنه‌یینده تورکجه شعر کلاسلارینا گئدیر و سونرالار فریاد، صراط و قیزیل اوزن شعر درنک لرینده حاظیراولوب، چالیشیر و سونراسی  مراغه  شهرینه کؤچه‌رک ، او شهرین سهند ، اوحدی انجمن لرینده ادبی چالیشاماق لاری نین آردین توتور.
شعردن ساوای دکلمه ساحه‌سینه ماراق گؤسترديك ده اوستاد فرزانه معصومیانین دکلمه و دانیشیق کیلاسلاریندا حاظیراولوب آرتیقراق چیخیش‌لاری رادیو و تلوزیون‌دان یایینلانیر.

 اثرلرى 

یازدیغی شعر لری، یازی لاری، مقاله لری آرتیقراق  زنجان، تبریز، تهران و اردبیل شهرلرینده و باشقا اؤلكه‌لرده آذربایجان، تورکیه و عراق‌دا درگی‌لرده و اینترنت سایتلاریندا   ، آنتولوژی لرده یایینلانيب. دئمه‌لی ۱۳۹۶ ایلینده ایلک اثری «ایشیق‌لار داریخیر» آدیندا چاپا حاضیرلانمیش ایدی کی بیر سیرا ندنلره گؤره شاعیر چاپی‌نین قاباغینی آلدی.
آنجاق ۱۴۰۱ گونش ایلینده ایلک تورکجه حکایه توپلوسو مهلت آدیندا فصل نو انتشاراتی طرفیندن چاپ اولور.

 مهلت حکایه توپلوسو

شاعیر آزاد شعر عرصه‌سیندن علاوه آيینی شعر و اهل بیت (ع) مضمونون دا یازیر و بو ساحه ده چوخلو چالیشمالاری واردیر ، کانون مداحان و آیینی یازارلارین اؤیه سی دیر .

یازدیغی شعر لر چوخلو غزل و رباعی قالب لرینده دیر.

 شعرلریندن اؤرنک 

آغری بابا   

گؤز آچ بو فینجانا باخ گؤر نه فالدی آغری‌بابا

نه کئف‌ده‌یم نه دوروم دور نه حالدی آغری‌بابا

بوغازدا هئی داشیرام بیر داغارجیغین سؤزونو

حییف سسیم قایالار آلتدا قالدی آغری‌بابا

بو لوولو درده داوام یوخ دئنن فلک کئچینه...

یاخامی مرد الینه بلکه سالدی آغری‌بابا

هامی آشیق چاغیرار اویناماق دان اؤتورو آما

بیزه گلن هر آشیق آغی چالدی آغری‌بابا

بو گون اؤنومده کی کؤلگه باشیمدا زیروه‌له‌نن

دونن قارامجا دولاندی اوجالدی آغری‌بابا

دی هانسی کوللوگون آنجاق کولون باشا اله‌ییم

اورک‌ده قالدی خوش‌آنلار قارالدی آغری‌بابا

ایگید اگر اؤزون آسسا اوجا بوداقدان آسار

اؤلوم زهر ده اولا بوردا بالدی آغری‌بابا

داریخیر

قاپ_قارانليق‌دى شەهر ، يايغين ايشیق‌لار داريخير

اوستونو غم بوروموش ، گؤى ياراشيق‌لار داريخير

وساواش ديرسا قيليج ، كيمسه كى هاى‌كوى سالاراق

بو بوزومتول دؤيوشه ، آل باريشیق‌لار داريخير

بوردا ساز توزلو قاوال ، چانتا دا چالمير بالابان

پينتى غم‌لر بورويوب ، شهرى آشيق‌لار داريخير

خياوان لار باغيرير ، دردلى شەهر آغلاياراق

كوچه‌لر دام يولولار ، دار_دولاشيق‌لار داريخير

مور بوياق مورگو باخيش ، غمله بولانميش بيرينه

بو يوموق فلسفه دن ، تام دانيشيق‌لار داريخير

بوراخيب‌كندى گونش ، شوقونا گلمه‌بورا سن!

قاپ_قارانليق شەهر ، يايغين ايشیق‌لار داريخير

ياشام

دویانمادیم یاشامین سارسیلان  داریخماسینی

تیکنمه‌دیم اؤزومه کیپریک آلتی باخماسینی

دی‌کیم‌دئییب‌دی‌کی‌باخت اولدوزوم‌گؤی‌ایچره‌باتیب

گودوکچویم کی گؤرم باتماسین یا آخماسینی

اونوتدو اؤزلوگونو قارشیما چیخیب چیخالی

یاغیش گؤزللیگینی شیمشک اولسا شاخماسینی

فلک دن اولمادی هئچ ، خوش گونو اوغورلایام آه!

سالیب دی پوشگومه او ، دوغرو دونیا داخماسینی

قاپاز آداخلی سی دیر ، بیر دئییب مین آغلامالی-

قارا گونون اوزوگون کیم باشارسا تاخماسینی

چالیشدیم آووجون آچیم من یاشاییشین آما هئی...!

دویانمادیم یاشامین سارسیلان داریخماسینی

 باشقا یازی لاریندان 

 [ تدقیقات | تولوق اوخشامالاری  ]

 اؤدوللر و چالیشمالار 

•1-جی نفر، اوستانی 3خرداد حماسه سی نین شعر جشنواره سی بسیج هنرمندان طرفیندن 1389ایلی

• 3-جى نفر، کشوری قرآنی جشنواره وزارت علوم طرفیندن، ترتیل قرآن بؤلومونده 1394ایلی

•1-جى نفر، اوستانی شعر فجر خدابنده جشنواره سی 1395ایلی

• 2-جی نفر، اوستانی جشنواره شعر درب سوخته 1396ایلی

• 1-جی نفر، کشوری جشنواره، هشتمین آفتاب شعر بؤلومونده 1396ایلی

• 1-جی نفر، اوستانی جشنواره شعر و ناغیل تورکجه کلاسیک شعر بؤلومونده 1397ایلی  

• 1-جی نفر، اوستانی ماه بی انتها جشنواره سی ویژه بخش ده و شعر بؤلومونده جهاد دانشگاهی 1398ایلی 

• تقدیری اؤدول، اوستانی، یلدای ماندگار جشنواره سی ناغیل بؤلومونده 1399ایلی 

• 1-جی نفر؛ ایران‌ دان تورکجه شعرده؛ بین المللی، انتقام سخت شعر جشنواره‌سی  1399ایلی 

• 2-جی نفر، اوستانی، جشنواره توفیق شعر بؤلومونده سازمان فرهنگی شهرداری زنجان 1400 ایلی 

•2-جی نفر، کشوری، جشنواره شعر مکتب گمنامی، شیراز 1400

• 1-جی کشوری تورکجه بؤلومده جشنواره رسم دعبل 1400 ایلی

• ایکی ایللیک میلی حسین منزوی غزل جایزه‌سی‌نین آداخلی‌سی تورکجه شعر بؤلومونده 1400 ايلى 

• سئچیلمیش گنج شاعیر اؤلكه‌نین شومال غربینده کنگره شعر محرم تبریز 1400ایلی  

• سئچیلمیش شاعر بین الخالق اورک لر سرداری شعر فستیوالیندا ۱۴۰۰ ایلی اردبیل 

• ۲نجی نفر ملی همای رحمت تورکجه شعر فستیوالیندا ، تبریز ۱۴۰۰ ایلی  

 ائشیک باغلانتیلار 
بهزاد بیات فرد | آپارات 

سس مدیا رسانه سی | آپارات 

زنگین یول رسانه سی | آپارات 

 تبریز شعر رسانه سی | آپارات 

زنگین یول | نماشا 

شعرانه | نماشا 

چاغداش تریبونو | نماشا 

آخار آذ خبر پورتالی 

خبرله سایتی 

خالق جبهه سی قزئتی 

یول خبر آذ 

سیتات نیوز  

موساوات آذ  

 قایناقلار 

بؤلمه:زنجانلی شاعیرلر
بؤلمه:آذربایجانلی شاعیرلر
بؤلمه:تورک شاعیرلر
بؤلمه:تورک یازیچیلا‌ر
بؤلمه:کیمسه‌لر